
Az Európai Parlament,
–	tekintettel a Bizottság Parlamenthez és Tanácshoz intézett javaslatára (COM(2022)0223),
–	tekintettel az Európai Unió működéséről szóló szerződés 294. cikkének (2) bekezdésére és 322. cikkének (1) bekezdésére, valamint az Európai Atomenergia-közösséget létrehozó szerződés 106a. cikkére, amelyeknek megfelelően a Bizottság benyújtotta a javaslatot a Parlamentnek (C9‑0179/2022),
–	tekintettel az Európai Unió működéséről szóló szerződés 294. cikkének (3) bekezdésére,
–	tekintettel a Számvevőszék 2022. október 31-i véleményére[footnoteRef:1], [1:  	HL C 446., 2022.11.24., 26. o.] 

–	tekintettel a jogi aktusok átdolgozási technikájának szervezettebb használatáról szóló, 2001. november 28-i intézményközi megállapodásra[footnoteRef:2], [2:  	HL C 77., 2002.3.28., 1. o.] 

–	tekintettel az eljárási szabályzata 110. cikkének (3) bekezdése értelmében a Jogi Bizottság által a Költségvetési Bizottsághoz és a Költségvetési Ellenőrző Bizottsághoz intézett, 2023. április 25-i levélre,
–	tekintettel az illetékes bizottság által az eljárási szabályzat 74. cikkének (4) bekezdése alapján jóváhagyott ideiglenes megállapodásra és a Tanács képviselőjének 2023. december 20-i írásbeli kötelezettségvállalására, amely szerint egyetért a Parlament álláspontjával, az Európai Unió működéséről szóló szerződés 294. cikkének (4) bekezdésével összhangban,
–	tekintettel az eljárási szabályzat 58. cikke alapján a Költségvetési Bizottság és a Költségvetési Ellenőrző Bizottság közös tanácskozásaira,
–	tekintettel eljárási szabályzata 110. és 59. cikkére,
–	tekintettel a Regionális Fejlesztési Bizottság véleményére,
–	tekintettel az Ipari, Kutatási és Energiaügyi Bizottság levelére,
–	tekintettel a Költségvetési Bizottság és a Költségvetési Ellenőrző Bizottság jelentésére (A9-0180/2023),
A.	mivel az Európai Parlament, a Tanács és a Bizottság jogi szolgálataiból álló tanácsadó munkacsoport szerint a Bizottság javaslata a benne akként megjelölteken kívül egyéb érdemi módosítást nem tartalmaz, és mivel a meglévő jogszabályok változatlanul hagyott rendelkezései és e módosítások egységes szerkezetbe foglalása tekintetében a javaslat a meglévő jogszabályok érdemi módosítás nélküli egyszerű egységes szerkezetbe foglalását tartalmazza;
1.	elfogadja első olvasatban az alábbi álláspontot, figyelembe véve az Európai Parlament, a Tanács és a Bizottság jogi szolgálataiból álló tanácsadó munkacsoport ajánlásait;
2.	 jóváhagyja a Parlament és a Tanács ezen állásfoglaláshoz csatolt együttes nyilatkozatát, melyet az Európai Unió Hivatalos Lapjának C sorozatában tesznek közzé;
3.	jóváhagyja a Parlament, a Tanács és a Bizottság ezen állásfoglaláshoz csatolt együttes nyilatkozatát, melyet az Európai Unió Hivatalos Lapjának C sorozatában tesznek közzé;
4.	 tudomásul veszi a Bizottság ezen állásfoglaláshoz csatolt nyilatkozatait;
5.	felkéri a Bizottságot, hogy utalja az ügyet újból a Parlamenthez, ha javaslatát másik szöveggel váltja fel, lényegesen módosítja vagy lényegesen módosítani kívánja;
6.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.

P9_TC1-COD(2022)0162
Az Európai Parlament álláspontja, amely első olvasatban 2024. március 14-én került elfogadásra az Unió általános költségvetésére alkalmazandó pénzügyi szabályokról szóló (EU, Euratom) 2024/... európai parlamenti és tanácsi rendelet (átdolgozás) elfogadására tekintettel


(A Parlament és a Tanács megállapodása következtében a Parlament álláspontja megegyezik a végleges jogalkotási aktussal, az (EU, Euratom) 2024/2509 rendelettel.)



MELLÉKLET A JOGALKOTÁSI ÁLLÁSFOGLALÁSHOZ

Együttes nyilatkozat az (EU, Euratom) 2024/2509 rendelet elfogadása alkalmával a törölt vagy csökkentett pénzbírságok, egyéb büntetések vagy szankciók után járó kamatok vagy egyéb díjak költségvetési kezeléséről
Az Európai Parlament és a Tanács megállapodott abban, hogy a törölt vagy csökkentett pénzbírságok, egyéb büntetések vagy szankciók után esedékes kamatokat vagy egyéb díjakat negatív bevételként kell elszámolni a jelenlegi többéves keret időtartama alatt. Ez kivételt jelent a negatív bevételek tilalma alól, amely erre a konkrét, előre nem látható helyzetre korlátozódik. 
[bookmark: _GoBack]A vonatkozó előjogok sérelme nélkül az Európai Parlament, a Tanács és a Bizottság megállapodik abban, hogy – figyelembe véve a múltbeli tapasztalatokat és a várható jövőbeli fejleményeket – a költségvetési rendelet költségvetési elveinek alkalmazásával összhangban megvizsgál egy hosszú távon fenntartható megoldást az ilyen kamatok vagy egyéb díjak 2027 után történő finanszírozására vonatkozóan, többek között az ilyen helyzetekben a pénzbírságok vagy egyéb szankciók összege után esedékes kamatoknak a kedvezményezett vállalkozásoknak nyújtandó megfelelő kártérítésként történő visszafizetése tekintetében.
Az Európai Parlament, a Tanács és a Bizottság együttes nyilatkozata az (EU, Euratom) 2024/2509 rendelet elfogadása alkalmával a költségvetési rendelet 36. cikkében előírt egységes adatbányászati és kockázatértékelési eszközről
Az Európai Parlament, a Tanács és a Bizottság (a továbbiakban: a három intézmény) elismeri, hogy a 2020. december 16-i intézményközi megállapodásban és az EUMSZ 325. cikkében foglaltaknak megfelelően fokozni kell az Unió pénzügyi érdekeinek védelmét.
A három intézmény egyetért abban, hogy az eszközt az informatikai biztonsági és adatvédelmi szabályokkal összhangban tovább kell fejleszteni. Az adminisztratív terhek csökkentése, valamint a tagállamokra és a többi felhasználóra háruló aránytalan informatikai költségek elkerülése érdekében figyelembe kell venni a tagállamokban létrehozott, jóváhagyott rendszereket.
A három intézmény kötelezettséget vállal arra, hogy együttműködik az eszköz továbbfejlesztése érdekében. A Bizottság megerősíti, hogy a felhasználókkal konzultálva folytatja az eszköz fejlesztését, és támogatást nyújt a tagállamoknak a technikai kérdések megválaszolásához. A tagállamok együttműködnek a Bizottsággal annak érdekében, hogy lehetővé tegyék a releváns informatikai rendszerekkel és adatbázisokkal való interoperabilitáshoz szükséges szinergiákat.
Miután a Bizottság értékelte az eszköz alkalmasságát a költségvetési rendelet 36. cikkének (6) bekezdésében említett kritériumok alapján, a három intézmény – hatásköreik sérelme nélkül – vállalja, hogy megvizsgálja az eszköz 2027 utáni többéves pénzügyi keretben történő kötelező használatát, és újra megvitatja azt.

A Bizottság egyoldalú nyilatkozata az (EU, Euratom) 2024/2509  rendelet elfogadása alkalmával a kötelezettségvállalások visszavonásáról
A 2027 utáni többéves pénzügyi keret előkészítésével összefüggésben a Bizottság meg fogja vizsgálni, hogy ki lehet-e terjeszteni a visszavont kötelezettségvállalásoknak megfelelő előirányzatok újbóli rendelkezésre bocsátásának alkalmazási körét. Ez nem érinti a 2027 utáni többéves pénzügyi keretről szóló jövőbeli bizottsági javaslatot és a Bizottságnak a Szerződésekben meghatározott jogalkotási kezdeményezési jogát.

A Bizottság egyoldalú nyilatkozata az (EU, Euratom) 2024/2509  rendelet elfogadása alkalmával a korai felismerési és kizárási rendszerről
Az Európai Bizottság elismeri, hogy a korai felismerési és kizárási rendszernek a tagállamokkal megosztott és a közvetlen irányításra vonatkozó célzott kiterjesztésével összefüggésben mennyire fontos a tagállamok hatóságaira háruló adminisztratív terhek minimalizálása. 
A Bizottság elkötelezett amellett, hogy átfogó iránymutatást dolgozzon ki és képzéseket biztosítson a tagállamok számára a korai felismerési és kizárási rendszer végrehajtásáról és adatbázisának használatáról. 
A Bizottság folytatni fogja a korai felismerési és kizárási rendszer adatbázisának fejlesztését, például azáltal, hogy lehetővé teszi több szervezet keresését és javítja az adatbázis elrendezését.
A Bizottság törekedni fog a korai felismerési és kizárási rendszer és az érintett nemzeti rendszerek közötti informatikai interoperabilitás biztosítására a folyamat egyszerűsítése érdekében, valamint, hogy lehetővé váljon az érintett személyek vagy szervezetek kizárását indokoló helyzetének gyorsabb ellenőrzése.
A Bizottság megerősíti, hogy a korai felismerési és kizárási rendszer céljából történő további információkérés nem fogja meghaladni a feltétlenül szükséges és indokolt mértéket, és azt az alkalmazandó adatvédelmi szabályoknak megfelelően fogja kezelni. A Bizottság emlékeztet arra, hogy az európai adatvédelmi biztosnak a költségvetési rendelet átdolgozására irányuló bizottsági javaslatról szóló véleménye nem vetett fel aggályokat a korai felismerési és kizárási rendszerrel kapcsolatban.
A Bizottság elkötelezett amellett, hogy a tagállamokkal teljes mértékben együttműködve elősegítse a korai felismerési és kizárási rendszer alkalmazására való zökkenőmentes átállást.

